**Procedura de eliberare a adeverințelor cetăţenilor români interesaţi să-şi depună candidatura la alegerile pentru desemnarea autorităţilor administraţiei publice locale din alte state membre ale Uniunii Europene**

Autoritatea Electorala Permanentă (AEP) din România eliberează, pe baza unei solicitări scrise, adeverinţe **cetăţenilor români interesaţi să-şi depună candidatura la alegerile pentru desemnarea autorităţilor administraţiei publice locale din alte state membre ale Uniunii Europene**. Acestea se eliberează în urma realizării de către AEP a verificării drepturilor electorale ale solicitanţilor.

Pentru ca aceste verificări să se poate efectua, solicitările trebuie să conţină datele personale ale persoanelor interesate precum: **tipul actului de identitate, CNP, serie, număr, locul și data naşterii, precum și domiciliul din România, dacă este cazul.**

Persoanele interesate pot trimite o solicitare de eliberare a adeverinţei la care se va anexa **o copie după un act de identitate românesc\* – carte de identitate sau paşaport**, prin **email** la adresa **relatii.publice@roaep.ro**

AEP poate transmite solicitanţilor adeverinţele utilizând două opţiuni în funcţie de dorinţa acestora:

* în format electronic, prin e-mail;
* prin ridicarea în original de la sediul AEP de către o persoană indicată în prealabil de către solicitant, pe baza actului de identitate, fără a fi nevoie de o împuternicire în acest sens.

\*ATENȚIE!!! Portivit art. 4 alin. (5) din *Legea 55/2020 privind unele măsuri pentru prevenirea și combaterea efectelor pandemiei de COVID-19*, valabilitatea documentelor eliberate de instituțiile și autoritățile publice se menține pe toată perioada stării de alertă, precum și pentru o perioadă de 90 de zile de la încetarea acestei stări. **Prezenta adeverință a fost eliberată sub incidența acestor prevederi**. Pentru a vă asigura că acest document este valabil pe teritoriul statului de domiciliu sau reședință vă rugăm să vă informați la autoritățile străine cu privire la reglementările în vigoare privind valabilitatea documentelor eliberate.